लखनऊ: उत्तर प्रदेश में प्लास्टिक के खिलाफ एक नई जंग शुरू होने जा रही है. उत्तर प्रदेश सरकार ने प्रदेश में तीन चरणों में प्लास्टिक को पूरे तरीके से बैन करने का फैसला किया है. इसमें सबसे पहला चरण 15 जुलाई से शुरू होगा. मुख्यमंत्री योगी आदित्यनाथ ने प्लास्टिक और पॉलीथिन के प्रयोग पर प्रतिबंध, पौधरोपण की तैयारियों तथा लाभार्थीपरक योजनाओं के तहत वंचित लोगों के सर्वेक्षण के संबंध में डीएम, कमिश्नर सहित अन्य अधिकारियों के साथ वीडियो कॉन्फ्रेंसिंग की और प्लास्टिक को पूर्णत: प्रतिबंधित करने का फैसला लिया.